CELEX: 62021CN0804
Language: sk
Date: 2021-12-20 00:00:00
Title: Vec C-804/21: Návrh na začatie prejudiciálneho konania, ktorý podal Korkein oikeus (Fínsko) 20. decembra 2021 – C a CD

28.2.2022   
            
            
               SK
            
            
               Úradný vestník Európskej únie
            
            
               C 95/20
            
         
      Návrh na začatie prejudiciálneho konania, ktorý podal Korkein oikeus (Fínsko) 20. decembra 2021 – C a CD
      (Vec C-804/21)
      (2022/C 95/25)
      Jazyk konania: fínčina
      
         Vnútroštátny súd, ktorý podal návrh na začatie prejudiciálneho konania
      
      Korkein oikeus
      
         Účastníci konania pred vnútroštátnym súdom
      
      
         Navrhovateľ: C, CD
      
         Odporca: Syyttäjä
      
         Prejudiciálne otázky
      
      
                  1.
               
               
                  Vyžaduje článok 23 ods. 3 rámcového rozhodnutia 2002/584/SVV (1), vykladaný v spojení s článkom 23 ods. 5 toho rámcového rozhodnutia, aby v prípade, že k odovzdaniu osoby vo väzbe nedošlo v stanovených lehotách, vykonávajúci súdny orgán uvedený v článku 6 ods. 2 rámcového rozhodnutia rozhodol o novom termíne odovzdania a preveril existenciu okolností, ktoré sú mimo kontroly, a dodržanie podmienok vyžadovaných pre väzbu, alebo je v súlade s rámcovým rozhodnutím aj taký postup, v rámci ktorého súd tieto prvky skúma len na návrh účastníkov konania? Ak sa dospeje k záveru, že si predĺženie lehoty vyžaduje zásah súdneho orgánu, je dôsledkom neexistencie takéhoto zásahu nevyhnutne to, že lehoty stanovené v rámcovom rozhodnutí uplynuli, pričom v takomto prípade musí byť osoba vo väzbe prepustená na slobodu na základe článku 23 ods. 5 tohto rámcového rozhodnutia [?]
               
            
                  2.
               
               
                  Má sa článok 23 ods. 3 rámcového rozhodnutia 2002/584/SVV vykladať v tom zmysle, že pojem okolnosti, ktoré sú mimo kontroly, zahŕňa aj právne prekážky odovzdania, ktoré sú založené na vnútroštátnej právnej úprave vykonávajúceho členského štátu, akými sú zákaz výkonu vydaný na dobu trvania súdneho konania, či právo žiadateľa o azyl zdržiavať sa vo vykonávajúcom štáte až dovtedy, kým sa nerozhodne o jeho žiadosti o azyl?
               
            
         (1)  Rámcové rozhodnutie Rady z 13. júna 2002 o európskom zatykači a postupoch odovzdávania osôb medzi členskými štátmi (Ú. v. ES L 190, 2002, s. 1; Mim. vyd. 19/006, s. 34).